Държавен вестник, бр. 14, 2006 г., стр. 73

Б Р О Й  14
Д Ъ Р Ж А В Е Н   В Е С Т Н И К
С Т Р .  73
НАРЕДБА № 4
от 13 януари 2006 г.
за условията и реда за осъществяване на пър-
ва продажба на риба и други водни организми
Раздел I
Общи положения
Чл. 1. С наредбата се определят:
1. условията и редът за осъществяване на
първа продажба на продукти от риболов;
2. нормите за продажба на продукти от ри-
болов;
3. условията и редът за информиране на по-
требителите при продажба на риба и други вод-
ни организми.
Раздел II
Условия и ред за осъществяване на първа
продажба на продукти от риболов
Чл. 2. (1) Първа продажба на продукти от
риболов е продажбата на жива, прясна, охла-
дена, замразена или подложена на първична
преработка на плавателен съд или в предпри-
ятие на брега риба и други водни организми,
които се предлагат на пазара за първи път
след улова.
(2) За първа се счита и продажбата на про-
дукцията по ал. 1, която е от внос и се предлага
директно на пазара за първи път след улова.
Чл. 3. (1) Първа продажба на продукти от
риболов се осъществява в регистрирани цент-
рове за първа продажба или на регистрирани
купувачи. Центровете за първа продажба и ку-
пувачите се регистрират по реда на Закона за
рибарството и аквакултурите (ЗРА).
(2) Извън случаите по ал. 1 разтоварените
на брега продукти от риболов не могат да бъдат
приети, ако не бъде съставена и предадена в
Изпълнителната агенция по рибарство и аква-
култури (ИАРА) декларация за приемане или
документ за превоз.
Чл. 4. (1) При осъществяване на първа про-
дажба на продукти от риболов организаторът
на центъра за първа продажба или регистрира-
ният купувач води дневник за първа продажба
на продукти от риболов по образец съгласно
приложение № 1. Дневникът се издава от ИАРА.
(2) За всяка първа продажба на продукти от
риболов организаторът на центъра за първа
продажба или регистрираният купувач съставя
документ за първа продажба по образец съглас-
но приложение № 2, в който се вписват:
1. наименованието на всеки вид риба или друг
воден организъм и мястото на улова;
2. размерът или теглото, качеството, видът
на представяне и степента на свежест на всеки
вид риба или друг воден организъм;
3. минималният размер риба или друг воден
организъм, ако такъв е определен;
4. цената и количеството за всеки вид риба
или друг воден организъм, както и за всеки
размерът или теглото, качеството, видът на
представяне и степента на свежест;
5. предназначението за продукти, които не
подлежат на последваща продажба (за прера-
ботка, за човешка консумация, за съхранение);
6. имената на продавача и купувача;
7. мястото и датата на продажбата;
8. номерът и датата на договора за продаж-
ба, в случай че такъв е сключен.
(3) Цената на рибата и другите водни орга-
низми, посочена в документа за първа продаж-
ба, трябва да съответства на цената, посочена
във фактурата за продажбата, без включен ДДС.
(4) Документът за първа продажба се съста-
вя в четири екземпляра—по един за купувача,
продавача, центъра за първа продажба или ре-
гистрирания купувач и за ИАРА.
(5) Организаторите на центровете за първа
продажба и регистрираните купувачи изпращат
в ИАРА документите за извършена първа про-
дажба на продукти от риболов, придружени със
следната информация:
1. наименование и номер на риболовния
кораб, разтоварил рибата и другите водни ор-
ганизми;
2. име на собственика или капитана на кора-
ба, пристанище и дата на разтоварване;
3. данни за документите за превоз, ако има
такива.
Чл. 5. В случаите, когато рибата или другите
водни организми не се предлагат за продажба
или са предназначени за по-късно пускане на
пазара, преди разтоварване техният собственик
или упълномощеното от него лице съставя дек-
ларация за приемане по образец съгласно при-
ложение № 3, в която вписва:
1. наименованието на всеки вид риба или друг
воден организъм и мястото на улова;
2. количеството за всеки вид и начин на пред-
ставяне на вида;
3. минималния размер риба или друг воден
организъм, ако такъв е определен;
4. наименование и номер на риболовния
кораб, разтоварил продуктите;
5. име на капитана на кораба;
6. пристанище и дата на разтоварване;
7. местата на складиране на продуктите;
8. данни за документите за превоз, ако има
такива.
Чл. 6. (1) За риба и други водни организми,
разтоварени от риболовен кораб непреработе-
ни или след преработка на кораба или внесени
в страната, за които не е съставен документ за
първа продажба или декларация за приемане и
които ще бъдат превозвани на място, различ-
но от мястото на разтоварване, превозвачът
съставя документ за превоз по образец съглас-
но приложение № 4.